વડનગરમાં એક જ રાતમાં છ મકાનોના તાળા તોડી ચોરી કરાતા ચકચાર મચી જવા પામી છે. પોલીસને પડકાર ફેક્યો હોય તેમ ઉતરી આવેલા તસ્કરોએ બુધવારે રાત્રે વડનગરના ઘોસકોળ દરવાજા અંદરના મુખ્ય રોડ પરના હાર બંધ ત્રણ મકાન, કડીવાળા ચોકમાં બે મકાન અને નવઘરીના માઢમાં એક મકાનનું તાળુ તોડી ઘરેણા સહિત લાખોની મત્તાની ચોરી કરતા ચકચાર મચી છે. જો કે બે મકાન માલીકો દ્વારા ચોરી અંગે પોલીસને જાણ કરાઇ છે. જ્યારે અન્ય ચાર મકાન માલિકો બહાર રહેતા હોવાથી આવ્યા બાદ કેટલી ચોરી થઇ તે અંગે જાણી શકાશે.